Yunusobodda yonida marixuana bo‘lgan shaxs qo‘lga olindi

2017-yilning 19-iyun kuni Yunusobod tumani hududida o‘tkazilgan “Qoradori-2017” tadbiri davomida Qo‘ldashev Temurmalik Shokirjon o‘g‘lida og‘irligi 2,77 gramm bo‘lgan marixuana giyohvandlik vositasi borligi aniklandi. Bu haqda Toshkent shahar IIBB matbuot xizmati ma’lum qildi.

Mazkur holat yuzasidan Yunusobod tumani IIB huzuridagi Tergov bo‘limi tomonidan O‘zbekiston Respublikasi JKning 276-moddasi 1-qismi (giyohvandlik vositalarini o‘tkazish maqsadini ko‘zlamay, qonunga xilof ravishda saqlash) alomatlari bilan jinoyat ish qo‘zg‘atildi.
Hozirda dastlabki tergov harakatlari davom ettirilib, uning boshqa jinoyatlarga aloqadorligi tekshirilmoqda.